钦定古今图书集成/历象汇编/庶征典/第080卷 > 《观象玩占》 > 宋
## 钦定古今图书集成/历象汇编/庶征典/第080卷 > 《观象玩占》 > 宋

### 太宗淳化三年雨土

按《宋史太宗本纪》不载。　按《五行志》：淳化三年正月
乙卯，京师雨土。占曰：“小人叛。”自后李顺盗据益州。

### 仁宗庆历元年雨药

按《宋史仁宗本纪》：“庆历元年二月丙午，京师雨药。”
庆历三年，“雨赤雪。”

按《宋史仁宗本纪》：庆历三年十二月“丁巳，河北雨赤
雪。”　按《五行志》：“庆历三年十二月二十六日，天雄军、
德、博州天降红雪尽，血雨。”

### 英宗治平元年雨土

按《宋史英宗本纪》，“治平元年三月辛酉，雨土。十二月
乙巳，雨土。”　按《五行志》：“治平元年三月壬戌，雨土，十
二月己亥，雨黄土。”〈纪志日干不符故并存之〉

### 神宗熙宁元年雨毛

按《宋史神宗本纪》，“熙宁元年三月丁酉，潭州雨毛。”
按《五行志》：“熙宁元年，荆襄间天雨白牦如马尾，长者
尺馀，弥漫山谷。三月丁酉，潭州雨毛。”

熙宁五年，雨土。

按：《宋史神宗本纪》：“熙宁五年十二月癸未，雨土。”
“熙宁七年，雨土。”

按《宋史神宗本纪》不载。　按《五行志》：“七年三月戊午，
雨黄土。”

熙宁八年，雨土，雨黄毛。

按《宋史神宗本纪》：熙宁八年五月“丁丑，雨土及黄毛。”

### 元丰二年雨豆雨土

按《宋史神宗本纪》：“元丰二年六月，忠州雨豆。秋七月，
南宾县雨豆。十一月丁亥，雨土。”

元丰三年，雨“木子。”

按《宋史神宗本纪》不载。　按《五行志》：“三年六月己未，
饶州长山雨木子数亩，状类如芋子，味香而辛，土人
以为桂子，又曰菩提子。明道中尝有之，是岁大稔。
元丰五年雨土。”

按：《宋史神宗本纪》：“五年三月丙午，雨土。”〈按志作乙巳〉
元丰六年，雨土。

按：《宋史神宗本纪》：“元丰六年夏四月辛未，雨土。”

### 哲宗元祐三年雨黍

按《宋史哲宗本纪》，元祐三年秋七月癸酉，忠州言，“临
江涂井镇雨黑黍。”　按《五行志》：“元祐三年六月，临江
县涂井镇雨白黍，七月又雨黑黍。”

元祐七年，雨尘土。

按《宋史哲宗本纪》不载。　按《五行志》：“元祐七年正月
戊午，天雨尘土，主民劳苦。”

### 徽宗大观元年雨豆

按：《宋史徽宗本纪》：“大观元年，庐州雨豆。”

### 宣和元年雨土

按《宋史徽宗本纪》不载　按《五行志》：宣和元年三月
“庚午，雨土著衣，主不肖者食禄。”

### 高宗建炎二年雨纸钱

按《宋史高宗本纪》不载。　按《五行志》：“建炎二年，杜充
为北京留守，天雨纸钱于营中，厚盈寸。明日与金人
战城下，败绩。”“纸，白祥也。”

### 绍兴二年雨钱

按《宋史高宗本纪》，不载　按《五行志》：“二年七月，天雨
钱。或从石甃中涌出，有轮廓，肉好不分明，穿之碎若
沙土。”

绍兴八年，雨冰龟。

按《宋史高宗本纪》不载。　按《五行志》：“八年五月，汴京
太康县大雷雨，下冰龟数十里，随大小皆龟形，具手
足卦文。”

绍兴十一年，雨黄沙。

按《宋史高宗本纪》不载。　按《五行志》：绍兴十一年三
月“庚申，泾州雨黄沙。”

绍兴十六年，雨豆。

按《宋史高宗本纪》不载。　按《五行志》，“十六年正月辛
未，泸州雨豆。”近草妖也。

绍兴二十六年七月，雨水银。

按：《宋史高宗本纪》云云。

### 孝宗乾道四年雨土雨米

按《宋史孝宗本纪》不载　按《五行志》，“四年三月己丑，
雨土若尘。春，舒州雨黑米，坚如铁，破之，米心通黑

### 淳熙四年雨土

按：《宋史孝宗本纪》：“四年二月戊戌，雨土。”

淳熙五年，雨土。

按：《宋史孝宗本纪》：“五年二月甲申，雨土，夏四月丁丑，
雨土。”〈按五行志作二月壬午〉

淳熙六年，雨土。

按：《宋史孝宗本纪》：“六年十一月乙丑，雨土。”

淳熙十一年，雨土，雨黑水。

按《宋史孝宗本纪》，“淳熙十一年春正月辛卯朔，雨土。
甲寅，雨土。”　按《五行志》，十一年二月，临安府新城县
深浦天雨黑水终夕。

淳熙十三年，雨土。

按：《宋史孝宗本纪》：“十三年正月壬寅，雨土。”

### 光宗绍熙四年雨土

按：《宋史光宗本纪》：“绍熙四年冬十月甲寅，雨土。
绍熙五年，雨土，雨木。”

按《宋史光宗本纪》，“五年四月癸卯雨土。”　按《五行志》：
“四年十一月雨土，是年行都雨木。”与《唐志》“贞元四年
陈留雨木”同占，木生于下而自上陨者，将有上下易
位之象。

### 宁宗庆元元年雨土

按《宋史宁宗本纪》，“庆元元年十一月己丑，雨土。”　按
《五行志》：“庆元元年二月己卯，十一月己丑，天雨尘土，
庆元三年雨土。”

按《宋史宁宗本纪》：庆元三年夏四月丙午雨土。“十二
月甲申，雨土。”　按《五行志》：“三年正月丙子，四月丙午，
十二月甲申，天雨尘土。”

庆元六年，雨土。

按《宋史宁宗本纪》，庆元六年二月己巳，雨土。丁未，雨
土。五月壬申，雨土。冬十月辛丑，雨土。“十二月辛卯，雨
土。”　按《五行志》：六年正月己巳、闰月丁未、九月辛丑、
十月己丑、十一月辛卯，天雨尘土。

### 嘉泰元年雨土

按《宋史宁宗本纪》，“嘉泰元年二月辛丑，雨土。九月己
未，雨土。”“十二月辛丑，雨土。”　按《五行志》，“嘉泰元年六
月己卯，九月己未、十二月辛丑，天雨尘土。”

### 嘉定三年雨土

按：《宋史宁宗本纪》：“嘉定三年春正月丙午，雨土。
嘉定八年，雨尘土。”

按《宋史宁宗本纪》不载。　按《五行志》：“八年二月己未，
五月辛未，天雨尘土。”

嘉定九年雨土。

按《宋史宁宗本纪》不载。　按《五行志》：“九年十二月癸
巳，天雨土。”

嘉定十年雨土。

按：《宋史宁宗本纪》：“嘉定十年春正月癸巳，雨土。”
“嘉定十二年，雨土。”

按：《宋史宁宗本纪》：“嘉定十二年三月癸巳，雨土。”
“嘉定十三年，雨土。”

按：《宋史宁宗本纪》：“嘉定十三年三月辛卯朔，雨土。”
“嘉定十六年，雨土。”

按：《宋史宁宗本纪》：“嘉定十六年二月戊子，雨土。”

### 理宗绍定三年雨土

按：《宋史理宗本纪》：“绍定三年三月丁酉，雨土。”

### 端平三年雨血

按《宋史理宗本纪》：“端平三年秋七月甲申，雨血。”

### 嘉熙二年雨土

按：《宋史理宗本纪》：“嘉熙二年夏四月己酉，雨土。”〈按志作四

月甲申

嘉熙三年，雨土。

按：《宋史理宗本纪》：“嘉熙三年三月辛卯，雨土。”

### 淳祐五年雨土

按：《宋史理宗本纪》：“淳祐五年二月丙寅朔，雨土。”
“淳祐十年雨土。”

按：《宋史理宗本纪》：“十年二月乙卯，雨土。”

淳祐十一年，雨土。

按：《宋史理宗本纪》：“十一年三月乙亥，雨土。”

### 宝祐三年雨土

按：《宋史理宗本纪》：“宝祐三年三月乙未，雨土。”

按《通鉴》，时雨土，侍御史洪天锡以其异为蒙，力言君
子小人之辨。又言：“蜀中地震，闽、浙大水，上下穷困，远
近嗟怨，独贵戚巨阉享富贵耳。举天下穷且怨，陛下
能独与数十人保其天下乎？”会吴民列愬，宦官董宋
臣夺其田，天钖下其事有司，而御前提举所谓田属
御庄，不当白台，仪鸾司亦牒常平。天锡谓：“御史所以
雪冤，常平所以均役，而中贵人得以控之，则内外台
可废，犹谓国有纪纲乎？”乃申劾宋臣并卢允升，疏六
七上，悉留中，天钖遂去。宗正寺丞赵崇嶓移书责丞
相方叔，不能正救，而谗者又曰：“天钖之论，方叔意也。”
于是监察御史朱应元论罢方叔及参知政事徐清
叟，宋臣、允升犹以为未快，厚赂人上书力诋天钖、方叔，且乞诛之，使天下明知宰臣、台谏之去出自独断，
于内侍初无预焉。

宝祐六年，雨土。

按：《宋史理宗本纪》：“六年二月壬辰，雨土。”

### 开庆元年雨土

按：《宋史理宗本纪》：“开庆元年三月辛酉，雨土。”

### 景定五年雨土

按：《宋史理宗本纪》：“景定五年二月辛未，雨土。”

### 度宗咸淳十年雨土

按：《宋史度宗本纪》：“咸淳十年春正月乙巳，雨土。”

### 恭帝德祐元年雨土

按《宋史瀛国公本纪》：“德祐元年三月庚寅，雨土。”　按
《五行志》：“德祐元年三月辛巳，终日黄沙蔽天，或曰丧
氛。”